《题姜舜民竹深处次苏雪溪韵》
元代·陈颢

诛茅竹里似岩栖，面面窗开翠色迷。长听雨来虚榻外，安知日转画栏西。

奚僮扫地收新箨，吟客敲门看旧题。我欲相寻无路入，鹧鸪何处隔烟啼。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。